
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00111/2014-04
24.10.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 24.10.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У ПРИШТИНИ-ФАКУЛТЕТ ЗА СПОРТ И ФИЗИЧКО ВАСПИТАЊЕ са седиштем у ЛЕПОСАВИЋУ, ПИБ: 100017631, Матични број: 09034285,  испуњава прописане стандарде за акредитацију студијског програма ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 120 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-ФАКУЛТЕТ ЗА СПОРТ И ФИЗИЧКО ВАСПИТАЊЕ са седиштем у ЛЕПОСАВИЋУ, је дана 17.1.2014. године поднела захтев за акредитацију студијског програма ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука под бројем 612-00-00111/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ФАКУЛТЕТ ЗА СПОРТ И ФИЗИЧКО ВАСПИТАЊЕ и предлог одлуке, достављени су Комисији за акредитацију и проверу квалитета.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У ПРИШТИНИ-ФАКУЛТЕТ ЗА СПОРТ И ФИЗИЧКО ВАСПИТАЊЕ  за студијски програм ОАС4 - ФИЗИЧКО ВАСПИТАЊЕ И СПОРТ  у оквиру поља друштвено-хуманистичких наука испуњава стандардe у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
Студијски програм припада пољу друштвено-хуманистичких наука и области  физичко васпитање и спорт, што је у складу са законом и листом области коју је утврдио Национапни савет за високо образовање. Назив дипломе дипломирани професор физичког васпитања и спорта је у складу са листом звања којује утврдио Национални савет, а дужина студија од четири године је у складу са законом. Програм је први пут акредитован одлуком Комисије   број 612-00-909/2/2008-04 од 22.05.2009. У поднетој документацији нема податка да ли је пре подношења захтева за поновну акредитацију програм прихваћен од стране Сената Универзитета у Приштини. Налаже се установи да Комисији достави одлуку Сената о прихватању програма.
      
      Квантитативни подаци о програму су следећи:
1. Трајање програма= 4 године - 8 семестара
2. Број ЕСПБ бодова=240
3. Број студената који се уписује на прву годину= 120
Укупан број студената на студијском програму= 480
4. Број часова активне наставе недељно по години студија 
I год  П 10  + В 10 + ДОН  0  = 20
II год  П 14.5 + В 7.5  + ДОН  0 = 22
III год  П 8.5 + В 12  + ДОН  0 = 20.5
III год  П 8.5 + В 12  + ДОН  0 = 20.5
5. Проценти предмета по категоријама 
АО= 10.98%, ТМ= 16.46%, Н/С= 37.80%,  СА= 34.76%
6. Проценат изборности на програму= 22.08%
7. Број наставника на студијском програму=26
     Број наставника ангажованих са пуним радним временом= 19
[bookmark: OLE_LINK1][bookmark: OLE_LINK2]           Број наставника ангажованих по уговору=7 
8. Број сарадника на студијском програму=7
Број сарадника ангажованих са пуним радним временом=7
9. Просечно оптерећење сарадника на програму= 9.86
10. Просечно оптерећење наставника на програму= 3.99
11. Проценат наставе на програму коју држе наставници са пуним радним временом = 85.30%
12. Бруто простор = 6806м2
13. Просечан бруто простор по студенту= 6806/480
14. Број библиотечких јединица релевантних за студијски програм= 606
15. Број уџбеника 26


Стандард 1: Структура студијског програма
Увидом у одговарајуће документе и из описа овог стандарда закључује се да студијски програм ОАС Физичко васпитање и спорт има све законом предвиђене елементе. Сваки предмет носи одређени број ЕСПБ бодова, а целокупне студије се сматрају завршеним када студент испуни све обавезе прописане студијским програмом и при томе сакупи најмање 240 ЕСПБ бодова. 
Студијски програм обухвата 34 предмета, од којих је 27 обавезних и 7 изборних предмета. Осим тога, студијским програмом је предвиђена стручна пракса и израда завршног рада.

Стандард 2: Сврха студијског програма

На основу описа сврхе студијског програма, може се рећи да он обезбеђује стицање компетенција за препознатљиве и јасне професије и занимања. У складу са претходним коментаром, може се рећи да је сврха овог студијског програма јасно формулисана. Такође, може да се потврди да је сврха студијског програма у складу са основним задацима и циљевима установе. 
На  Факултету  за  спорт  и  физичко  васпитање  школују  се  стручњаци из подручја физичке културе за извођење наставе физичког васпитања на свим нивоима  васпитања  и  образовања (од  предшколског  до  високошколског),  за  спровођење програмираних спортских активности и тренинга селекционисаних појединаца и група на свим нивоима  такмичарског  спорта  деце,  омладине  и  одраслих  и  стручњаци  за  спровођење рекреацијских активности у оквиру покрета спорт за све, реализацију физичких активности особа са инвалидитетом и особа оштећеног здравља. 

Стандард 3: Циљеви студијског програма

Циљеви студијског програма су кратко и  јасно дефинисани. Наведено је пет циљева, с тим што је развој способности наглашен. Из врло описа циљева студијског програма може се закључити да они укључују стицање одговарајућих компетенција и вештина. 

Студијски програм има следеће циљеве: 
1.  постизање компентенција и академских вештина из физичког васпитања и спорта, што поред осталог укључује: -  развој креативне способности разматрања проблема, -  способност критичког мишљења, -  развијање способности за тимски рад, -  овладавање специфичним, практичним вештинама потребним за обављањем професије наставника физичког васпитања и спорта; 
2.  школовање кадрова који ће се успешно уклапати у глобално друштво и обезбедити
мобилност наставног кадра и студената; 
3.  пружање стручних знања која одговарају новим захтевима развоја друштва у сфери проналаска нових технологија и све израженије хипокинезије; 
4.  подстицање самосталности студената у проналажењу и коришћењу стручне литературе у циљу проналажења одговора на постављени задатак решавања одговарајућег проблема; 
5.  развијање свести код студената за потребом перманентног образовања.


Стандард 4: Компетенције дипломираних студената

Из описа о испуњености овог стандарда закључује се да су наведене одређене опште и предметно специфичне способности, из области науке и праксе физичког васпитања, које ће студенти стећи савладавањем овог студијског програма.

Савладавањем студијског програма студент стиче следеће опште компетенције: 
1.  способност дијагнозе, анализе, синтезе и предвиђења решења и последица у процесу
физичког вежбања; 
2. овладавање методама, и процесима истраживања и рада у оквиру физичког васпитања и спорта; 
3.  практиковање и развој критичког и самокритичког мишљења и приступа у раду; 
4.  способност употребе знања у практичном раду са субјекима; 
5.  развој комуникационе способности и спретности; 
6.  професионална етика. 

Предметно-специфичне компетенције које студент стиче су: 
1.  познавање и разумевање области физичког васпитања и спорта; 
2.  способност решавања конкретних проблема уз употребу научних метода у физичком
васпитању и спорту; 
3.  повезивање основних знања из различитих научних области и њихова примена; 
4.  способност  праћења  нових  научних  и  стручних  сазнања  у  физичком  васпитању  и спорту; 
5.  развој вештина и спремности у употреби знања у одговарајућем подручју; 
6.  употреба информационо комуникационих технологија у овладавању знања.

Стандард 5: Курикулум

Струтура курикулума студијског програма обухвата распоред предмета по семестрима. Дефинисан је фонд часова активне наставе за све предмете, наведен фонд часова активне наставе на недељном нивоу. Утврђен је одговарајући број од 240 ЕСПБ бодова на нивоу студијског програма.  

На основу увида у структуру студијског програма и спецификације предмета, закључује се да структура курикулума обухвата све елементе који се захтевају.  Просечан број часова активне наставе недељно по годинама студија износи: I година -  предавања 10  + вежбе 10 = 20, II година -  предавања 14.5 + вежбе 7.5  = 22, III година  предавања 8.5 + вежбе 12 = 20.5, IV година  предавања 8.5 + вежбе 12  = 20.5, што је у складу са законом. Просечан недељни фонд часова предавања на студијском програму износи 10.375, што је у складу са стандардима и препорукама Комисије.

У књизи предмета дата су имена предметних наставника, циљ, садржај и исход предмета. Сви предмети имају препоручену литературу и спецификацију начина оцењивања. 

У опису о испуњености овог стандарда и у електронском формулару се види да је проценат изборности 22.08%, што је нешто више од захтева стандарда. У структури курикулума, академско-општеобразовни предмети су заступљени са 10.98%, теоријско-методолошки са 16.46%, научно-стручни са 37.80%, и стручно-апликативни са 34.76%. 

Курикулум у оквиру 240 ЕСПБ бодова садржи 30 ЕСПБ бодова из психолошких, педагошких и методичких дисциплина и 6 бодова праксе у школским установама, што је у складу са законским захтевима за примену звања дипломирани професор.

Стандард 6:  Квалитет, савременост и међународна усаглашеност студијског програма

На основу описа о испуњености стандарда и структуре студијског програма може се рећи да је програм целовит. Увидом у садржаје предмета, методе извођења наставе, може се рећи да програм нуди одређени ниво нових стручних сазнања за овај ниво студија.  На основу увида у програме мастер и докторских студија на факултету, констатује се да је програм у  усаглашен са другим програмима на овој установи.

У опису овог стандарда наводи се да је студијски програм усклађен са програмима следећих иностраних високошколских установа: Univerza v Ljubljani, Fakulteta za šport, Slovenija; Брно - Faculta sportovnich studii; Софија - Национална спортна академиа „Васил Левски“. У прилозима 6.1, 6.2 и 6.3 дати су програми студија на овим установама. 

Стандард 7: Упис студената

Факултет за спорт и физичко васпитање, у складу са друштвеним потребама и својим ресурсима,  на  студијски  програм  Физичког  васпитања  и  спорта  уписује  на  буџетско финасирање  студија  и  самофинансирање  одређени  број  студената  који  је  сваке  године дефинисан посебном одлуком Наставно научног већа, а у складу је са одлуком о акредитацији.
 
Одабир студената и упис врши се на основу успеха током претходног  школовања  и  постигнутог  успеха  на  пријемном  испиту,  што  је  дефинисано Статутом Факултета о упису студената на студије. Право  уписа  на  Факултет  за  физичку  културу  под  једнаким  условима  имају  сви кандидати који су завршили четворогодишњу средњу школу, имају потребне психофизичке способности и поседују одговарајуће потенцијале, а нису старији од 28 година.
 
Пријемни испит обухвата: процену способности кандидата за студије – здравствено стањe; вредновање успеха у средњем образовању - обавља се према општем успеху кандидата у средњем образовању;  проверу моторичких способности и потенцијала; проверу слуха и ритма; проверу когнитивних способности; спортски статус - утврђени статус (категорију) спортисте.

Стандард 8: Оцењивање и напредовање студената

Увидом у структуру студијског програма и спецификације свих предмета закључује се да студенти полагањем испита стичу одређени број ЕСПБ бодова.  Број ЕСПБ бодова је утврђен за сваки предмет у студијском програму. Анализом односа броја часова активне наставе и броја ЕСПБ бодова за одговарајуће предмете, и према опису стандарда, број ЕСПБ бодова је формиран према оптерећењу студената.
   
Из спецификација предмета се види да студент има могућност да за сваки предмет акумулира оцену кроз предиспитне обавезе и завршни испит. Испуњен је критеријум да у предиспитном делу студент може стећи од 30 до максималних 70 поена.

Приложена Табела 8.2 Статистички подаци о напредовању студената на студијском програму, показује да је од укупно 843 студената који су у претходној школској години били уписани на све четири године студија, њих 15 одустало од даљег студирања, а 828 је уписало наредну годину са просечном оценом 7.37.

Стандард 9:  Наставно особље

У електронском формулару, наводи се да су на студијском програму ОАС Физичко васпитање и спорт ангажовано  26 наставника и 7 сарадника. Од укупног броја наставника, 19  наставника је у радном односу с пуним радним временом, а 7 наставника је ангажовано по уговору. Приложене су радне књижице за свих 19 наставника, а уговори и сагласности само за 5 од 7 ангажованих наставника. Увидом у радне књижице констатовано је да је један од наставника ангажованих с пуним радним временом рођен 1943. године и да не постоји законски основ за његов рад у настави. Свих 7 сарадника ангажовано је с пуним радним временом али су достављене радне књижице само за 6 сарадника. Налаже се установи да у најкраћем року, а пре одлучивања о акредитацији установе, отклони наведене недостатке. 

Може се констатовати да 85.30% часова активне наставе на овом студијском програму изводе наставници у радном односу са пуним радним временом. Просечно оптерећење наставника је 3.99, а сарадника 9.86, што је у оквиру предвиђеном стандардом.
 
Увидом у књигу  наставника, уговоре, радне књижице и референце може се констатовати да  квалификације наставника и сарадника одговарају њиховим задужењима у наставном процесу.

Стандард 10: Организациона и материјална средства

Из приложене Табеле 10.1 види се да простор који установа обезбеђује формално задовољава овај стандард. Факултет укупно има на располагању 6806.02 м2 простора за извођење наставе, који укључује и спортске терене. Установа има један амфитетар са 300 места, површине 1800м², 2 слушаонице  од 62.1м2 и 94,47 м2, рачунски центар са 20 места површине 23.45м². Површина библиотеке је  16,5м2, што је недовољно за организовање читаонице и представља недостатак који треба отклонити.

На основу увида у документацију може се закључити да постоји одговарајућа рачунарска опрема за савремено извођење наставе.
У Табели 10.3 Листа библиотечких јединица релевантних за студијски програм наводи се листа од 606 јединицa, али је наведен упадљиво велики број часописа из области спорта, док је нешто мање књига. Установа је приложила Табелу 10.5 покривеност предмета одговарајућом уџбеничком литературом, и Табелу 10.4 листу уџбеника, на којој је листа од 26 уџбеника, од којих је  у 18 уџбеника аутор или коаутор проф. др Драган Поповић, што је ретко и прилично неуобичајено у универзитетској пракси Србије, мада се запажа да је већина уџбеника сличне тематике.


Стандард 11: Контрола квалитета

Провера квалитета студијског програма се спроводи редовно и систематично путем самовредновања и спољашњом провером квалитета. Провера квалитета студијског програма се спроводи: 
•  анкетирањем студената прве године на почетку студирања, 
•  анкетирањем студената на крају наставе из датог предмета, 
• анкетирањем студената приликом уписа године студија. Тада студенти оцењују студијски програм на  години  коју  су  у  претходној  школској  години  завршили,  
•  анкетирањем наставног и ненаставног особља о квалитету студијског програма и логистичкој подршци студијама;  у  овој  анкети  се  оцењује  рад  деканата,  студентске  службе,  библиотеке,  и осталих служби, 
•  анкетирањем студената приликом овере године студија. Тада студенти оцењују логистичку подршку студијама, 
•  анкетирањем свршених студената при додели диплома о квалитету студијског програма и логистичкој подршци студијама.

Из прилога 11.3, 11.4 и описа стандарда се може закључити да је на установи формиран систем за контролу квалитета. Уз овај стандард приложен је извештај о самовредновању Факултета, који обухвата и самовредновање студијских програма. Из описа стандарда може се видети да је обезбеђено учешће студената у Кoмисији за квалитет.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-ФАКУЛТЕТ ЗА СПОРТ И ФИЗИЧКО ВАСПИТАЊЕ са седиштем у ЛЕПОСАВИЋУ, ПИБ: 100017631, Матични број: 09034285, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 120 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

